E 1796 e voe sinet ar peoch gant Bro-Chall , met e 1798, pedo Napoleone Buonaparte en Egipt, ha war-lerch trech Nelson en emgann an Nil, e oa Maria Carolina och isañ Ferdinand da ziskleriañ brezel da Vro-Chall ur wech ouzhpenn. Nelson e-unan a zigouezhas e Naplez e miz Gwengolo 1798, ha degemeret e voe war an ton bras. 70 000 soudard a oa bet dastumet buan ha buan dober arme Naplez dindan ar jeneral aostrian Karl von Mack: dan 29 a viz Here e tegouezhas e Roma, a oa bet kuitaet gant an arme chall, da adlakaat ar pab en e wir. Met war-lerch un enebargadenn gant ar Challaoued e rankas an arme napolitan kilañ. Buan e tistroas ar roue da Naplez. En desped dal lazzaroni (ar bobl vunut) a oa tomm ouzh o roue hag ouzh al lignez roueel hag a oa prest de zifenn, e savas war lestr Nelson, ar Vanguard hag ez eas da repuiñ da b-Palermo gant e lez ha gant ar spont. Kemeret e voe kêr Naplez gant ar priñs Francesco Pignatelli Strongoli ha devet listri ar morlu saoz.